KOMISSION ASETUS (EY) N:o 495/97,

annettu 18 päivänä maaliskuuta 1997,

maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3665/87 sekä maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 9 artiklan 2 kohdan ja 13 artiklan 11 kohdan sekä muiden maataloustuotteiden yhteisistä markkinajärjestelyistä annettujen asetusten vastaavat säännökset,

sekä katsoo, että

komission asetuksen (ETY) N:o 3665/87 (3), sellaisena kuin se on viimeksi muutettuna asetuksella (EY) N:o 313/97 (4), 2 a artiklan mukaan tuen maksamisen edellytyksenä on tuen ennakolta vahvistamisen sisältävän vientitodistuksen esittäminen; suhteellisuuden vuoksi on asianmukaista joillakin aloilla laajentaa vientitodistuksen voimassaolo käsittämään tätä varten määritetyt tuoteryhmät; sellaisen väärinkäytön estämiseksi, jolla järjestelmällisesti valitaan suurinta vientitukea saavat tuotteet, olisi otettava käyttöön vähennysjärjestelmä vaihdettaessa tuote, jolle on ennakolta vahvistettu vientituki, tuotteeseen, jonka tosiasiallinen vientituen määrä on pienempi kuin kyseisen tuotteen tukimäärä,

asetuksen (ETY) N:o 3665/87 11 artiklassa olevan seuraamussäännöksen soveltamisesta saatu kokemus on osoittanut, että tiettyjä säännöksiä olisi selkeytettävä ja muutettava; selkeyden vuoksi 11 artiklan teksti olisi korvattava,

komission asetuksella (EY) N:o 1222/96 (5) kaksitoistanumeroinen vientitukinimikkeistön koodi on otettu käyttöön,

tullin tarkastusten helpottamiseksi on tarkoituksemukaista, että vientitodistuksessa voidaan osoittaa tuoteryhmään kuuluvat tuotekoodit tätä varten määritettynä asetuksen (ETY) N:o 3665/87 mukaisesti,

asetusta (ETY) N:o 3665/87 ja komission asetusta (ETY) N:o 3719/88 (6), sellaisena kuin se on viimeksi muutettuna asetuksella (EY) N:o 2402/96 (7), olisi muutettava vastaavasti, ja

tässä asetuksessa säädetyt toimenpiteet ovat asianomaisten hallintokomiteoiden lausuntojen mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 3665/87 seuraavasti:

1. Siirretään 2 a artiklan nykyinen teksti 1 kohdaksi sekä lisätään 2 ja 3 kohta seuraavasti:

"2. Poiketen 1 kohdan säännöksistä tuen ennakkovahvistuksen sisältävä vientitodistus on voimassa myös muun kuin todistuksen kohdassa 16 mainitun kaksitoistanumeroiseen tuotekoodiin kuuluvan tuotteen viennin osalta, jos molemmat tuotteet kuuluvat

a) samaan komission asetuksen (ETY) N:o 3719/88 (*) 13 a artiklan toisessa alakohdassa tarkoitettuun luokkaan tai

b) samaan tuoteryhmään edellyttäen, että tällaiset tuoteryhmät on määritetty tätä tarkoitusta varten asetuksen (ETY) N:o 1766/92 23 artiklassa vahvistetun menettelyn mukaisesti tai muiden maataloustuotteiden yhteisistä markkinajärjestelyistä annettujen asetusten vastaavien säännösten mukaisesti.

Tällaisissa tapauksissa sovelletaan seuraavia lisäehtoja:

a) jos tosiasiallista tuotetta koskevan tuen osuus on sama tai suurempi kuin todistuksen kohdassa 16 ilmoitettuun tuotteeseen sovellettavan tuen osuus, sovelletaan viimeksi mainittua,

b) jos tosiasiallista tuotetta koskevan tuen osuus on pienempi kuin todistuksen kohdassa 16 ilmoitettuun tuotteeseen sovellettavan tuen osuus, maksettava tuki on yhtä suuri kuin tosiasiallisen tuotteen tuen määrä, josta on vähennetty 20 prosenttia todistuksen kohdassa 16 merkityn tuotteen tuen määrän ja tosiasiallisen tuotteen tuen määrän välisestä erotuksesta, paitsi jos on kyseessä ylivoimainen este.

Sovellettaessa toisen alakohdan b alakohtaa ja 20 artiklan 3 kohdan b alakohtaa tukeen sovellettava vähennys, jolla tuki tehdään tosiasiallista tuotetta ja määräpaikkaa vastaavaksi, lasketaan todistukseen merkityn tuotteen ja määräpaikan mukaisen tuen ja tosiasiallisen tuotteen ja määräpaikan mukaisen tuen erotuksena.

Tämän kohdan osalta sovelletaan tukimääriä, jotka ovat voimassa todistushakemuksen jättöpäivänä; tarvittaessa näitä määriä mukautetaan vienti-ilmoituksen tai maksuilmoituksen hyväksymispäivänä.

3. Sovellettaessa 1 tai 2 kohtaa ja 11 artiklaa samaan vientitoimeen 1 ja 2 kohdan soveltamisen tuloksena saadusta määrästä vähennetään 11 artiklan mukaisen seuraamuksen määrä.

(*) EYVL N:o L 331, 2.12.1988, s. 1."

2. Korvataan 11 artikla seuraavasti:

"11 artikla

1. Kun huomataan, että viejä on vientitukea saadakseen hakenut sovellettavaa tukea suurempaa tukea, kyseiselle vientitapahtumalle kuuluva tuki on tosiasialliseen vientiin sovellettava tuki vähennettynä määrällä, joka vastaa:

a) puolta haetun tuen ja toteutuneeseen vietiin sovellettavan tuen erotuksesta;

b) haetun tuen ja toteutuneeseen vientiin sovellettavan tuen erotusta kaksinkertaisena, jos viejä on tarkoituksellisesti antanut vääriä tietoja.

Haettuna vientitukena pidetään määrää, joka on laskettu 3 artiklan tai 25 artiklan 2 kohdan mukaisesti annettujen tietojen perusteella. Kun tuen määrä vaihtelee tuotteiden määräpaikan mukaan, haetun tuen vaihteleva osuus lasketaan 47 artiklan mukaisesti annettujen määrää, painoa ja määräpaikkaa koskevien tietojen mukaan.

Ensimmäisen alakohdan a alakohdassa tarkoitettua seuraamusta ei sovelleta:

a) ylivoimaisen esteen tapauksessa,

b) poikkeuksellisissa tapauksissa kun viejä omasta aloitteestaan heti huomattuaan hakeneensa liikaa tukea, ilmoittaa siitä krijallisesti toimivaltaiselle viranomaiselle, paitsi jos toimivaltainen viranomainen on ilmoittanut viejälle aikovansa tutkia hakemuksen tai viejä on muulla tavoin tullut tietoiseksi tästä aikomuksesta, tai toimivaltainen viranomainen on jo päättänyt, että haettu tuki ei ole oikea,

c) tapauksissa, joissa haetussa tuessa on ilmeinen virhe, jonka toimivaltainen viranomainen toteaa,

d) tapauksissa, joissa haettu tuki on komission asetuksen (EY) N:o 1222/94 (*) ja erityisesti sen 3 artiklan 2 kohdan mukainen, ja se on laskettu tietyn ajanjakson keskimäärien perusteella,

e) tapauksissa, joissa painoa tarkastettaessa painonvaihtelu johtuu käytettyjen punnitusmenetelmien erilaisuudesta.

Kun ensimmäisen alakohdan a ja b alakohdassa tarkoitetun vähennyksen tuloksena on negatiivinen määrä, sen maksaa viejä.

Kuin toimivaltaiset viranomaiset toteavat, että haettu tuki ei ole oikea ja että vientiä ei ole toteutettu ja näin ollen tukea ei voida vähentää viejän on maksettava ensimmäisen alakohdan a tai b alakohdassa tarkoitettu seuraamus, jota sovellettaisiin, jos vienti olisi toteutettu. Kun vientituen määrä vaihtelee määräpaikoittain, lukuun ottamatta tapauksia, joissa kyseessä on pakollinen määräpaikka, haetun tuen määrää ja sovellettavaa tukea laskettaessa otetaan huomioon alhaisin positiivinen maksu, tai 22 artiklan 2 kohdan tai 25 artiklan 4 kohdan mukaisesti mainittuun määräpaikkaan sovellettava maksu, jos se on edellistä suurempi.

Neljännessä ja viidennessä alakohdassa tarkoitettu maksu maksetaan 30 päivän kuluessa maksukehotuksen vastaanottaisesta. Jos määräaikaa ei noudateta, viejä maksaa korkoa 30 päivästä maksukehotuksen vastaannottamisesta alkaen maksusuoritusta edeltäneeseen päivään asti 3 kohdassa tarkoitetun koron mukaisesti.

Seuraamuksia ei sovelleta silloin, kun haettu tuki on suurempi kuin 2 a artiklan 2 kohtaa, 20 artiklan 3 kohtaa, 33 artiklan 2 kohtaa ja/tai 48 artiklaa sovellettaessa.

Seuraamuksia sovelletaan, sanotun kuitenkaan rajoittamatta kansallisella tasolla vahvistettujen lisäseuraamusten soveltamista.

Jäsenvaltiot voivat luopua 60 ecun tai sitä pienemmän seuraamuksen soveltamisesta vienti-ilmoitusta kohti.

Jos todistus ei koske vienti- tai maksuilmoituksessa ilmoitettua tuotetta, tukea ei makseta eikä ensimmäistä alakohtaa sovelleta.

Jos tuki on vahvistettu etukäteen, seuraamuksen laskennan on perustuttava todistushakemuksen jättöpäivänä voimassa olevaan tukimäärään ottamatta huomioon 2 a artiklan 1 kohdan mukaista tuen menettämistä tai 2 a artiklan 2 kohdan taikka 20 artiklan 3 kohdan mukaista tuen vähentämistä. Tarvittaessa nämä määrät tarkistetaan vienti- tai maksuilmoituksen hyväksymispäivänä.

2. Tuki voidaan olla myöntämättä, jos sen määrä vienti-ilmoitusta kohti on enintään 60 ecua.

3. Rajoittamatta velvollisuutta maksaa 1 kohdan neljännessä alakohdassa tarkoitettu negatiivinen määrä, jos tukea on maksettu perusteettomasti, tuensaajan on palautettava perusteettomasti saamansa tuki - mukaan lukien 1 kohdan ensimmäisen alakohdan mukaisesti sovellettavat seuraamukset - maksun ja takaisinmaksun välisen ajan perusteella lasketulla korolla korotettuna. Kuitenkin:

a) jos takaisinmaksu varmistetaan antamalla vielä vapauttamaton vakuus, vakuuden pidättäminen 23 artiklan 1 kohdan tai 33 artiklan 1 kohdan mukaisesti vastaa maksettavan määrän palautusta,

b) jos vakuus on vapautettu, edunsaaja maksaa maksettavaksi langenneen vakuusmaksun vapautuksen ja maksua edeltävän päivän välisen ajan perusteella lasketulla korolla korotettuna.

Maksu maksetaan 30 päivän kuluessa maksukehotuksen vastaanottamisesta.

Sovellettavan koron määrä lasketaan kansallisen lain säännösten mukaisesti; se ei kuitenkaan saa olla pienempi kuin kansallisten tukien takaisinmaksussa sovellettava korko.

Jos perusteeton maksu johtuu toimivaltaisen viranomaisen virheestä, korkoa ei peritä, tai peritään enintään määrä, jonka jäsenvaltio on määrittänyt ja joka vastaa perusteettomasti saavutettua etua.

Jos tuki maksetaan henkilölle, jolle omistusoikeus on siirretty, tämä ja viejä vastaavat yhdessä ja yhteisvastuullisesti perusteettomasti maksettujen tukien, perusteettomasti vapautettujen vakuuksien ja kyseiseen vientitapahtumaan liittyvän koron takaisinmaksusta. Siirretyn oikeudensaajan vastuu rajoittuu kuitenkin hänen saamaansa määrään siihen liittyvine korkoineen.

4. Takaisinperityt määrät, 1 kohdan neljännestä ja viidennestä alakohdasta johtuvat määrät sekä perityt korot maksetaan maksaville elimille, jotka vähentävät kyseiset määrät Euroopan maatalouden ohjaus- ja tukirahaston (EMOTR) menoista, sanotun kuitenkaan rajoittamatta neuvoston asetuksen (ETY) N:o 595/91 (**) 7 artiklan soveltamista.

Jos maksua ei suoriteta määräajassa, jäsenvaltiot voivat päättää, että takaisinmaksuvaatimuksen sijaan perusteettomasti maksetut määrät, perusteettomasti vapautetut vakuudet ja kuittauspäivään mennessä kertyneet korot vähennetään kyseisen viejän myöhemmästä tuesta.

Toisen alakohdan säännöksiä sovelletaan myös 1 kohdan neljännen ja viidennen alakohdan mukaisiin maksuihin.

5. Rajoittamatta mahdollisuutta luopua 1 kohdan yhdeksännessä alakohdassa tarkoitetuista vähäisten määrien seuraamuksista, jäsenvaltiot voivat olla vaatimatta perusteettomasti maksetun tuen, perusteettomasti vapautettujen vakuuksien, korkojen ja 1 kohdan neljännessä alakohdassa tarkoitettujen määrien palauttamista, jos näiden kokonaismäärä vienti-ilmoitusta kohti on enintään 60 ecua sillä edellytyksellä, että kansallisessa lainsäädännössä annetaan samanlaisissa tapauksissa vastaavia sääntöjä perimättä jättämisestä.

6. Kun vienti-ilmoitus käsittää tukinimikkeistön tai yhdistetyn nimikkeistön useita eri koodeja 1-5 kohtaa sovellettaessa kuhunkin koodiin liittyviä tietoja pidetään erillisenä ilmoituksena.

(*) EYVL N:o L 136, 31.5.1994, s. 5.

(**) EYVL N:o L 67, 14.3.1991, s. 11."

2 artikla

Muutetaan asetuksen (ETY) N:o 3719/88 13 a artikla seuraavasti:

1. Korvataan ensimmäisessä kohdassa ilmaisu "yksitoistanumeroinen koodi" ilmaisulla "kaksitoistanumeroinen koodi".

2. Lisätään alakohta seuraavasti:

"Rajoittamatta 1 kohdan ensimmäisen alakohdan soveltamista, jos asetuksen (ETY) N:o 3665/87 2 a artiklan 2 kohdan ensimmäisen alakohdan b alakohdassa tarkoitettu tuoteryhmä on määritelty, ryhmään kuuluvat tuotekoodit voidaan merkitä todistushakemuksiin ja todistuksen kohtaan 22 siten, että niitä edeltää lausuma: `Asetuksen (ETY) N:o 3665/87 2 a artiklan 2 kohdassa tarkoitettu tuoteryhmä`."

3 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan vientiin, jonka osalta asetuksen (ETY) N:o 3665/87 3 tai 25 artiklassa tarkoitetut muodollisuudet on täytetty tämän asetuksen voimaantulopäivänä tai sen jälkeen.

Asianomaisen viimeistään vuoden kuluessa tämän asetuksen voimaantulosta jättämästä hakemuksesta 1 artiklan 1 alakohdan säännöksiä sovelletaan tapauksissa, joissa kyseiset muodollisuudet on täytetty 1 päivänä heinäkuuta 1995 tai sen jälkeen.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 18 päivänä maaliskuuta 1997.

Komission puolesta

Franz FISCHLER

Komission jäsen

(1) EYVL N:o L 181, 1.7.1992, s. 21

(2) EYVL N:o L 126, 24.5.1996, s. 37

(3) EYVL N:o L 351, 14.12.1987, s. 1

(4) EYVL N:o L 51, 21.2.1997, s. 31

(5) EYVL N:o L 161, 29.6.1996, s. 62

(6) EYVL N:o L 331, 2.12.1988, s. 1

(7) EYVL N:o L 327, 18.12.1996, s. 14